CELEX: 22007D0150
Language: mt
Date: 2007-12-07 00:00:00
Title: Deċiżjoni tal-Kumitat Konġunt taż-ŻEE Nru 150/2007 tas- 7 ta’ Diċembru 2007 li temenda l-Anness I (Materji veterninarji u fitosanitarji) u l-Anness II (Ir-regolamenti tekniċi, l-istandards, l-ittestjar u ċ-ċertifikazzjoni) tal-Ftehim taż-ŻEE

8.5.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 124/6
               
            DEĊIŻJONI TAL-KUMITAT KONĠUNT TAŻ-ŻEE
      Nru 150/2007
      tas-7 ta’ Diċembru 2007
      li temenda l-Anness I (Materji veterninarji u fitosanitarji) u l-Anness II (Ir-regolamenti tekniċi, l-istandards, l-ittestjar u ċ-ċertifikazzjoni) tal-Ftehim taż-ŻEE
      IL-KUMITAT KONĠUNT ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness I tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 137/2007 tat-26 ta' Ottubru 2007 (1).
               
            
                  (2)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 139/2007 tas-26 ta' Ottubru 2007 (2).
               
            
                  (3)
               
               
                  Id-Deċiżjoni tal-Kummissjoni 2007/23/KE tat-22 ta' Diċembru 2006 li temenda l-Appendiċi B ta' l-Anness VII ta' l-Att ta' l-Adeżjoni ta' l-2005 fir-rigward ta' ċerti stabbilimenti fis-setturi tal-laħam, il-ħalib u l-ħut fir-Rumanija (3) għandha tiġi inkorporata fil-Ftehim.
               
            
                  (4)
               
               
                  Id-Deċiżjoni tal-Kummissjoni 2007/26/KE tat-22 ta' Diċembru 2006 li temenda l-Appendiċi ta' l-Anness VI ta' l-Att ta' l-Adeżjoni tal-Bulgarija u r-Rumanija fir-rigward ta' ċerti stabbilimenti ta' l-ipproċessar tal-ħalib fil-Bulgarija (4) għandha tiġi inkorporata fil-Ftehim.
               
            
                  (5)
               
               
                  Id-Deċiżjoni tal-Kummissjoni 2007/27/KE tat-22 ta' Diċembru 2006 li tadotta ċerti miżuri tranżitorji rigward it-twassil ta' ħalib nej lill-istabbilimenti ta' l-ipproċessar u l-ipproċessar ta' dan il-ħalib nej fir-Rumanija fir-rigward tar-rekwiżiti tar-Regolamenti (KE) Nri 852/2004 u 853/2004 tal-Parlament Ewropew u tal-Kunsill (5) għandha tiġi inkorporata fil-Ftehim.
               
            
                  (6)
               
               
                  Id-Deċiżjoni tal-Kummissjoni 2007/29/KE tat-22 ta' Diċembru 2006 li tistipula miżuri tranżitorji għal ċerti prodotti li joriġinaw mill-annimali koperti mir-Regolament (KE) Nru 853/2004 tal-Parlament Ewropew u tal-Kunsill imdaħħla fil-Bulgarija u r-Rumanija minn pajjiżi terzi qabel l-1 ta' Jannar 2007 (6) għandha tiġi inkorporata fil-Ftehim.
               
            
                  (7)
               
               
                  Id-Deċiżjoni tal-Kummissjoni 2007/30/KE tat-22 ta' Diċembru 2006 li tistipula miżuri tranżitorji għall-kummerċ ta' ċerti prodotti li joriġinaw mill-annimali miksuba fil-Bulgarija u r-Rumanija (7) għandha tiġi inkorporata fil-Ftehim.
               
            
                  (8)
               
               
                  Id-Deċiżjoni tal-Kummissjoni 2007/31/KE tat-22 ta' Diċembru 2006 li tistipula l-miżuri tranżitorji fir-rigward tal-kunsinna ta' ċerti prodotti tas-setturi tal-laħam u tal-ħalib koperti mir-Regolament (KE) Nru 853/2004 tal-Parlament Ewropew u tal-Kunsill mill-Bulgarija lejn Stati Membri oħra (8) għandha tiġi inkorporata fil-Ftehim.
               
            
                  (9)
               
               
                  Id-Deċiżjoni tal-Kummissjoni 2007/213/KE tat-2 ta' April 2007 li temenda d-Deċiżjoni 2007/31/KE li tistipula l-miżuri tranżitorji fir-rigward tad-dispaċċ ta' ċerti prodotti tas-setturi tal-laħam u tal-ħalib koperti mir-Regolament (KE) Nru 853/2004 tal-Parlament Ewropew u tal-Kunsill mill-Bulgarija lejn Stati Membri oħra (9) għandha tiġi inkorporata fil-Ftehim.
               
            
                  (10)
               
               
                  Id-Deċiżjoni tal-Kummissjoni 2007/264/KE tal-25 ta' April 2007 li temenda d-Deċiżjoni 2007/30/KE fir-rigward ta' miżuri tranżitorji għal ċerti prodotti tal-ħalib miksuba fil-Bulgarija (10) għandha tiġi inkorporata fil-Ftehim.
               
            
                  (11)
               
               
                  Id-Deċiżjoni tal-Kummissjoni 2007/398/KE tal-11 ta' Ġunju 2007 li temenda d-Deċiżjoni 2007/31/KE li tistipula l-miżuri tranżitorji fir-rigward tal-kunsinna ta' ċerti prodotti tas-setturi tal-laħam u tal-ħalib koperti mir-Regolament (KE) Nru 853/2004 tal-Parlament Ewropew u tal-Kunsill mill-Bulgarija lejn Stati Membri oħra (11) għandha tiġi inkorporata fil-Ftehim.
               
            
                  (12)
               
               
                  Fejn jirrigwarda l-Kapitolu I ta' l-Anness I, din id-Deċiżjoni għandha tapplika għall-Iżlanda bil-perjodu tranżitorju speċifikat fil-paragrafu 2 tal-Parti Introduttorja tal-Kapitoli 1 ta' Anness 1 għall-oqsma li ma kinux japplikaw għall-Iżlanda qabel ma ġie rivedut dan il-Kapitolu mid-Deċiżjoni tal-Kumitat Konġunt taż-ŻEE Nru 133/2007 tas-26 ta' Ottubru 2007 (12).
               
            
                  (13)
               
               
                  Din id-Deċiżjoni m'għandhiex tapplika għal-Liechtenstein,
               
            IDDEĊIEDA KIF ĠEJ:
      Artikolu 1
      L-Annessi I u II tal-Ftehim għandhom jiġu emendati kif hemm speċifikat fl-Anness ta' din id-Deċiżjoni.
      Artikolu 2
      It-testi tad-Deċiżjonijiet 2007/23/KE, 2007/26/KE, 2007/27/KE, 2007/29/KE, 2007/30/KE, 2007/31/KE, 2007/213/KE, 2007/264/KE u 2007/398/KE, fil-lingwa Iżlandiża u dik Norveġiża, li jridu jiġu ppubblikati fis-Suppliment taż-ŻEE mal-Ġurnal Uffiċjali ta’ L-Unjoni Ewropea, għandhom ikunu awtentiċi..
      Artikolu 3
      Din id-Deċiżjoni għandha tidħol fis-seħħ fil-jum ta' wara dak li fih issir l-aħħar notifika lill-Kumitat Konġunt taż-ŻEE skond l-Artikolu 103(1) tal-Ftehim (*) jew, jekk ikun suċċessiv, fil-jum li fih jidħol fis-seħħ il-Ftehim tat-Tkabbir taż-ŻEE.
      Matul il-perjodu sakemm jidħol fis-seħħ il-Ftehim tat-Tkabbir taż-ŻEE, id-Deċiżjoni għandha tapplika b'mod provviżorju mid-data tad-dħul fis-seħħ tad-Deċiżjoni dwar il-Kumitat Konġunt taż-ŻEE Nru 137/2007 tas-26 ta' Ottubru 2007.
      Artikolu 4
      Din id-Deċiżjoni għandha tkun ippubblikata fit-Taqsima ŻEE tal-Ġurnal Uffiċjali ta' l-Unjoni Ewropea u fis-Suppliment ŻEE ta' miegħu.
      
         Magħmul fi Brussell, 7 December 2007.
         
            
               Għall-Kumitat Konġunt ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 100, 10.4.2008, p. 53.
      
         (2)  ĠU L 100, 10.4.2008, p. 64.
      
         (3)  ĠU L 8, 13.1.2007, p. 9.
      
         (4)  ĠU L 8, 13.1.2007, p. 35.
      
         (5)  ĠU L 8, 13.1.2007, p. 45.
      
         (6)  ĠU L 8, 13.1.2007, p. 57.
      
         (7)  ĠU L 8, 13.1.2007, p. 59.
      
         (8)  ĠU L 8, 13.1.2007, p. 61.
      
         (9)  ĠU L 94, 4.4.2007, p. 53.
      
         (10)  ĠU L 114, 1.5.2007, p. 16.
      
         (11)  ĠU L 150, 12.6.2007, p. 8.
      
         (12)  ĠU L 100, 10.4.2008, p. 27
      
      
         (*)  Ġew indikati r-rekwiżiti konstituzzjonali
      
         ANNESS
         L-Annessi I u II tal-Ftehim għandhom jiġu emendati kif ġej:
         
                     1.
                  
                  
                     Dan li ġej għandu jiddaħħal fil-punt 16 (ir-Regolament (KE) Nru 852/2004 tal-Parlament Ewropew u l-Kunsill) u jiddaħħal qabel it-test ta' adattament fil-punt 17 (ir-Regolament (KE) Nru 853/2004 tal-Parlament Ewropew u tal-Kunsill) fil-Parti 6.1 tal-Kapitolu I ta' l-Anness I, u l-punt 54zzzh (ir-Regolament (KE) Nru 852/2004 tal-Parlament Ewropew u tal-Kunsill) fil-Kapitolu XII ta' l-Anness II tal-Ftehim:
                     “Għandhom japplikaw l-arranġamenti tranżitorji stabbiliti fl-atti li ġejjin:
                     
                                 —
                              
                              
                                 
                                    32007 D 0027: Id-Deċiżjoni tal-Kummissjoni 2007/27/KE tat-22 ta' Diċembru 2006 li tadotta ċerti miżuri tranżitorji rigward il-kunsinni ta' ħalib nej lill-istabbilimenti ta' l-ipproċessar u l-ipproċessar ta' dan il-ħalib nej fir-Rumanija fir-rigward tar-rekwiżiti tar-Regolamenti (KE) Nri 852/2004 u 853/2004 tal-Parlament Ewropew u tal-Kunsill (ĠU L 8, 13.1.2007, p. 45).
                              
                           
                                 —
                              
                              
                                 
                                    32007 D 0030: Id-Deċiżjoni tal-Kummissjoni 2007/30/KE tat-22 ta' Diċembru 2006 li tistipula miżuri tranżitorji għall-kummerċ ta' ċerti prodotti li joriġinaw mill-annimali miksuba fil-Bulgarija u r-Rumanija (ĠU L 8, 13.1.2007, p. 59), kif emendata bi:
                                 
                                             —
                                          
                                          
                                             
                                                32007 D 0264: Id-Deċiżjoni tal-Kummissjoni 2007/264/KE tal-25 ta' April 2007 (ĠU L 114, 1.5.2007, p. 16).
                                          
                                       
                           
                                 —
                              
                              
                                 
                                    32007 D 0031: Id-Deċiżjoni tal-Kummissjoni 2007/31/KE tat-22 ta' Diċembru 2006 li tistipula l-miżuri tranżitorji fir-rigward tal-kunsinna ta' ċerti prodotti tas-setturi tal-laħam u tal-ħalib koperti mir-Regolament (KE) Nru 853/2004 tal-Parlament Ewropew u tal-Kunsill mill-Bulgarija lejn Stati Membri oħra (ĠU L 8, 13.1.2007, p. 61), kif emendata bi:
                                 
                                             —
                                          
                                          
                                             
                                                32007 D 0213: Id-Deċiżjoni tal-Kummissjoni 2007/213/KE tat-2 ta' April 2007 (ĠU L 94, 4.4.2007, p. 53),
                                          
                                       
                                             —
                                          
                                          
                                             
                                                32007 D 0398: Deċiżjoni tal-Kummissjoni 2007/398/KE tal-11 ta’ Ġunju 2007 (ĠU L 150, 12.6.2007, p. 8).”
                                          
                                       
                           
               
                     2.
                  
                  
                     Dan li ġej għandu jiġi inkluż wara l-arranġamenti tranżitorji stabbiliti fil-punt 17 (ir-Regolament (KE) Nru 853/2004 tal-Parlament Ewropew u tal-Kunsill) fil-Parti 6.1 tal-Kapitolu I ta’ l-Anness I tal-Ftehim:
                     
                                 “—
                              
                              
                                 
                                    32007 D 0029: Id-Deċiżjoni tal-Kummissjoni 2007/29/KE tat-22 ta' Diċembru 2006 li tistipula miżuri tranżitorji għal ċerti prodotti li joriġinaw mill-annimali koperti mir-Regolament (KE) Nru 853/2004 tal-Parlament Ewropew u tal-Kunsill imdaħħla fil-Bulgarija u r-Rumanija minn pajjiżi terzi qabel l-1 ta' Jannar 2007 (ĠU L 8, 13.1.2007, p. 57).”
                              
                           
               
                     3.
                  
                  
                     Dan li ġej għandu jiddaħħal fil-punt 16 (ir-Regolament (KE) Nru 852/2004 tal-Parlament Ewropew u l-Kunsill) u jiddaħħal qabel it-test ta' adozzjoni fil-punt 17 (ir-Regolament (KE) Nru 853/2004 tal-Parlament Ewropew u tal-Kunsill) fil-Parti 6.1 tal-Kapitolu I ta' l-Anness I, u l-punt 54zzzh (ir-Regolament (KE) Nru 852/2004 tal-Parlament Ewropew u tal-Kunsill) fil-Kapitolu XII ta' l-Anness II tal-Ftehim:
                     “Għandhom japplikaw l-arranġamenti tranżitorji stabbiliti fl-Annessi ta' l-Att ta' l-Adeżjoni tal-25 ta' April 2005 għar-Rumanija (l-Anness VII, il-Kapitolu 5, it-Taqsima B, il-Parti I), kif emendat bi:
                     
                                 —
                              
                              
                                 
                                    32007 D 0023: Id-Deċiżjoni tal-Kummissjoni 2007/23/KE tat-22 ta' Diċembru 2006 (ĠU L 8, 13.1.2007, p. 9).”
                              
                           
               
                     4.
                  
                  
                     Dan li ġej għandu jiddaħħal qabel it-test ta' adozzjoni fil-punt 17 (ir-Regolament (KE) Nru 853/2004 tal-Parlament Ewropew u tal-Kunsill) fil-Parti 6.1 tal-Kapitolu I ta' l-Anness I, u l-punt 54zzzh (ir-Regolament (KE) Nru 852/2004 tal-Parlament Ewropew u tal-Kunsill) fil-Kapitolu XII ta' l-Anness II tal-Ftehim:
                     “Għandhom japplikaw l-arranġamenti tranżitorji stabbiliti fl-Annessi ta' l-Att ta' l-Adeżjoni tal-25 ta' April 2005 għall-Bulgarija (l-Anness VI, il-Kapitolu 4, it-Taqsima B), kif emendat bi:
                     
                                 —
                              
                              
                                 
                                    32007 D 0026: Id-Deċiżjoni tal-Kummissjoni 2007/26/KE tat-22 ta' Diċembru 2006 (ĠU L 8, 13.1.2007, p. 35).”